નરેન્દ્ર મોદીના દિલ્હી જવાથી ગુજરાતના મુખ્યમંત્રી તરીકે આનંદીબહેન પટેલ પર પસંદગીનો કળશ ઢોળવામાં આવ્યો હતો અને એક મહિલા તરીકે આનંદીબહેન પટેલ ગુજરાત રાજ્યનાં પ્રથમ મહિલા મુખ્યમંત્રી બન્યાં હતાં. આનંદીબહેનના મુખ્યમંત્રી તરીકેના પ્રારંભિક તબક્કામાં ભારતીય જનતા પાર્ટીએ મહિલા સશક્તીકરણના મુદ્દાનો ગાઈ-વગાડીને પ્રચાર કર્યો હતો. તો મુખ્યમંત્રી આનંદીબહેન પટેલે પણ શાસનની ધુરા સંભાળતાં જ દરેક ક્ષેત્રે મહિલા અનામતમાં પ૦ ટકાની જોગવાઈ કરીને મહિલા સશક્તીકરણનું નિર્ણાયક ઉદાહરણ પૂરું પાડ્યું હતું.